**Ministru kabineta rīkojuma projekta**

**„Par Latvijas Republikas pārstāvju grupu Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1) Deklarācijas par Māra Kučinska vadītā Ministru kabineta (turpmāk – MK) iecerēto darbību 64. punkts: „Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses un aktīvi atbalstīsim Latvijas uzņēmumu nostiprināšanos gan tradicionālajās partnervalstīs, gan arī jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem.”;2) Latvijas Republikas valdības un Azerbaidžānas Republikas valdības ekonomiskās, zinātniskās, tehniskās un kultūras sadarbības līguma 10.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2005.gada 3.oktobrī Baku (Azerbaidžāna) tika parakstīts Latvijas Republikas valdības un Azerbaidžānas Republikas valdības ekonomiskās, zinātniskās, tehniskās un kultūras sadarbības līgums (turpmāk – Līgums), spēkā no 2006.gada 28.februāra.Sekmīgas Līguma īstenošanas nodrošināšanai tā ietvaros tika izveidota Latvijas Republikas un Azerbaidžānas Republikas starpvaldību komisija ekonomiskās, zinātniskās, tehniskās un kultūras sadarbības jautājumos (turpmāk – SVK). Līgums paredz sadarbību rūpniecībā, transportā, tranzītā un komunikācijās, informācijas tehnoloģijās, lauksaimniecībā, banku, apdrošināšanas, finanšu pakalpojumos, investīciju politikā, pētniecībā, tehnoloģijās un inovācijās, tūrismā, sportā, arodapmācībā un profesionālajā apmācībā, pārtikas drošībā, mežrūpniecībā, reģionālajā attīstībā u.c. jomās, tādējādi veicinot ekonomiskās sadarbības attīstību.Līdz šim ir notikušas piecas Latvijas – Azerbaidžānas SVK sēdes - Baku (Azerbaidžāna), 2007.gada 2.martā, Rīgā, 2008.gada 15.jūlijā, Baku, 2009.gada 11.augustā, Rīgā, 2011.gada 12.maijā un Baku, 2013.gada 24.aprīlī. SVK 6.sēde ir plānota 2016.gada 15.jūnijā Rīgā, kuru no Latvijas puses vadīs Latvijas – Azerbaidžānas SVK Latvijas puses līdzpriekšsēdētājs, satiksmes ministrs U.Augulis, līdzpriekšsēdētāja vietnieks – Ekonomikas ministrijas valsts sekretārs J.Stinka. Šobrīd spēkā ir SVK Latvijas Republikas pārstāvju grupas sastāvs, kas ir izveidots un apstiprināts ar MK 2012.gada 13.novembra rīkojumu Nr. 537 „Par Latvijas Republikas pārstāvju grupu Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos”. Ņemot vērā, ka vairāku ministriju personālsastāvā vai personāla amatos ir notikušas izmaiņas, kā arī lai nodrošinātu sekmīgu SVK norisi, Ekonomikas ministrija ir izstrādājusi jaunu MK rīkojuma projektu „Par Latvijas Republikas pārstāvju grupu Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos” (turpmāk – MK rīkojuma projekts), ar kuru tiks atjaunots Latvijas pārstāvju grupas sastāvs SVK ietvaros. MK rīkojuma projekts paredz, ka satiksmes ministrs U.Augulis tiks apstiprināts par SVK Latvijas pārstāvju grupas vadītāju, Ekonomikas ministrijas valsts sekretārs J.Stinka tiks apstiprināts par SVK Latvijas pārstāvju grupas vadītāja vietnieku. Līdz ar jaunā MK rīkojuma projekta apstiprināšanu spēku zaudēs pašlaik spēkā esošais MK rīkojums.  |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes, kurām ir risināmi jautājumi Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | MK rīkojuma projekta 2.punkts paredz, ka pārstāvju grupas vadītājam (šajā gadījumā satiksmes ministram) ir tiesības apstiprināt pārstāvjus darbam apakškomitejās un darba grupās. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav.  |
| 2. | Citas starptautiskās saistības | Latvijas Republikas pārstāvju grupa Latvijas Republikas un Azerbaidžānas Republikas starpvaldību komisijā ekonomiskās, zinātniskās, tehniskās un kultūras sadarbības jautājumos ir izveidota saskaņā ar 2005.gada 3.oktobrī Baku (Azerbaidžāna) parakstītā Latvijas Republikas valdības un Azerbaidžānas Republikas valdības ekonomiskās, zinātniskās, tehniskās un kultūras sadarbības līguma 10.pantu. |
| 3. | Cita informācija | Nav. |

|  |
| --- |
|  VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ekonomikas ministrija, Ārlietu ministrija, Finanšu ministrija, Izglītības un zinātnes ministrija, Satiksmes ministrija, Veselības ministrija, Vides aizsardzības un reģionālās attīstības ministrija, Zemkopības ministrija.  |
| 2. | Projekta izpildes ietekme uz pārvaldes funkcijām, un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde nerada ietekmi uz pārvaldes funkcijām un institucionālo struktūru.Jaunas institūcijas netiks izveidotas, esošās institūcijas netiks likvidētas vai reorganizētas. |
| 3. | Cita informācija | Nav.  |

*Anotācijas III sadaļa, IV sadaļa, V sadaļas 1. un 2. tabula un VI sadaļa* – *projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza: Valsts sekretārs J.Stinka

30.05.2016 18:00

689

D.Šikova

67013202, Dace.Sikova@em.gov.lv